CELEX: 62015TN0152
Language: hu
Date: 2015-03-31 00:00:00
Title: T-152/15. P. sz. ügy: A Közszolgálati Törvényszék F - 1/14. és F-48/14. sz., Kakol kontra Bizottság egyesített ügyekben 2015. január 22-én hozott ítélete ellen az Európai Bizottság által 2015. március 31-én benyújtott fellebbezés

8.6.2015   
            
            
               HU
            
            
               Az Európai Unió Hivatalos Lapja
            
            
               C 190/21
            
         A Közszolgálati Törvényszék F - 1/14. és F-48/14. sz., Kakol kontra Bizottság egyesített ügyekben 2015. január 22-én hozott ítélete ellen az Európai Bizottság által 2015. március 31-én benyújtott fellebbezés
   (T-152/15. P. sz. ügy)
   (2015/C 190/24)
   Az eljárás nyelve: francia
   
      Felek
   
   
      Fellebbező: Európai Bizottság (képviselők: J. Currall és G. Gattinara meghatalmazottak)
   
      A másik fél az eljárásban: Danuta Kakol (Luxembourg, Luxemburg)
   
      Kérelmek
   
   A fellebbező azt kéri, hogy a Törvényszék:
   
               —
            
            
               helyezze hatályon kívül a Közszolgálati Törvényszék F-1/14. és F-48/14. sz., Kakol kontra Bizottság egyesített ügyekben 2015. január 22–én hozott ítéletét;
            
         
               —
            
            
               az F-48/14. sz. ügyet utalja vissza a Közszolgálati Törvényszék elé, mivel az F-1/14. sz. ügyben a felperes elállt keresetétől;
            
         
               —
            
            
               a költségekről jelenleg ne határozzon.
            
         
      Jogalapok és fontosabb érvek
   
   Fellebbezése alátámasztása érdekében a fellebbező három jogalapra hivatkozik.
   
               1.
            
            
               Az első jogalap téves jogértelmezésen alapul, mivel a Közszolgálati Törvényszék úgy ítélte meg, hogy a vizsgabizottságnak azon határozatát, amely „hasonló” pályázati feltételek fennállása esetén a pályázótól megtagadta a vizsgákra bocsátást, ugyanazon pályázó képesítéseinek másik vizsgabizottság által más versenyvizsga keretében elvégzett értékelésére tekintettel indokolnia kötelező.
            
         
               2.
            
            
               A második jogalap az indokolási kötelezettség megsértésén alapul, mivel a Közszolgálati Törvényszék elismerte, hogy a pályázók állampolgársága pályázati feltétel volt, amely hozzáadódott a többi feltételhez, amely azonban ennek ellenére jellegénél fogva nem különböztette meg a két kérdéses versenyvizsga-kiírást.
            
         
               3.
            
            
               A harmadik jogalap az ügyiratban szereplő lényeges információ elferdítésén alapul, mivel a Közszolgálati Törvényszék megállapította, hogy a versenyvizsga-bizottság nem fejtette ki, hogy határozata miben tért el az előző versenyvizsga-bizottság határozatától, noha a Bizottság mind írásban, mind a tárgyaláson egyértelműen kiegészítette ezt az indokolást.